b'\n_START_ARTICLE_\nZdravilno jabolko\n_START_SECTION_\nPovzetek vsebine\n_START_PARAGRAPH_\nZgodba govori o kralju, ki je imel tri sinove. V visoki starosti je zbolel in bil tik pred smrtjo. Tudi najbol\xc5\xa1i zdravniki mu niso mogli pomagati. Nekega dne pa ga obi\xc5\xa1\xc4\x8de bera\xc4\x8d, ki mu pove, da ga lahko ozdravi zdravilno jabolko. Po to jabolko pa naj po\xc5\xa1lje svoje tri sinove. Kralj res pokli\xc4\x8de svoje tri sinove in jim naro\xc4\x8di naj se podajo na pot po zdravilno jabolko. Kdor mu prinese zdravilno jabolko bo nasledil kraljestvo. Starej\xc5\xa1a sinova tega nista bila vesela, saj sta se raje zabavala po veselicah. Nasprotno pa je bil najmlaj\xc5\xa1i sin novice vesel, ker bo tako lahko o\xc4\x8de ozdravel. Vsi se istega dneva odpravijo od doma, vsak na svojo stran. \xc4\x8cez nekaj tednov pride najstarej\xc5\xa1i sin v neobljudeno in pusto de\xc5\xbeel in sre\xc4\x8da starega bera\xc4\x8da. Bera\xc4\x8d ga prosi za kak\xc5\xa1en dar. Kraljevi\xc4\x8d mu vr\xc5\xbee drobi\xc5\xbe, kruha pa mu ni hotel dati. Zatem ga je kraljevi\xc4\x8d vpra\xc5\xa1al kam mora iti, da bo pri\xc5\xa1el do zdravilnega jabolka. Bera\xc4\x8d ga napoti naprej in mu naro\xc4\x8di, da se mora, ko dobi jabolko, takoj vrniti nazaj domov. Po dolgi hoji le pride do vrta z jablano, na kateri je bilo le eno jabolko. Takoj ko utrga jabolko za\xc4\x8duti nenadno utrujenost in se zato ule\xc5\xbee pod jablano. Hitro se mu pribli\xc5\xbea bera\xc4\x8d, ki mu vzame jabolko, se dotakne veje in jabolko se spet prime drevesa. Z majhno vejico pa se dotakne kraljevi\xc4\x8da, ki se spremeni v \xc4\x8drnega vrana. Tri dni se je drugemu sinu zgodilo enako kot prvemu. Zopet \xc4\x8dez tri dni je bil na isti poti tretji, najmlaj\xc5\xa1i sin. Ko ta sre\xc4\x8da bera\xc4\x8da, mu brez vpra\xc5\xa1anja ponudi cekin in kos kruha. Bera\xc4\x8d mu pove, da je na pravi poti in mu veli enako kot starej\xc5\xa1ima bratoma. Tretji sin naposled prispre do vrta z jablano. Utrga edino jabolko na jablani in za\xc4\x8duti prav tak\xc5\xa1no utrujenost kot brata. Kraljevi\xc4\x8d \xc5\xbee ho\xc4\x8de le\xc4\x8di pod drevo, ko nad seboj zagleda dva \xc4\x8drna vrana. Pomisli na svoja brata in bolnega o\xc4\x8deta, zbere vse mo\xc4\x8di in se odpravi z vrta. Pred vrtom sre\xc4\x8da bera\xc4\x8da, ki mu veli, naj se sedaj pa le spo\xc4\x8dije. Da mu tudi vejico, s katero naj se po o\xc4\x8detovi ozdravitvi dotakne dveh \xc4\x8drnih vranov, ki bosta priletela na dvori\xc5\xa1\xc4\x8de. Ko se kraljevi\xc4\x8d prebudi, zagleda pred seboj o\xc4\x8detov grad. Menil je, da so bile vse le sanje, nato pa v svoji roki zagleda jabolko. Odhiti do o\xc4\x8deta in mu izro\xc4\x8di zdravilno jabolko. Ko kralj poje jabolko, ta takoj vstane iz postelje. Najmlaj\xc5\xa1i sin odhiti pred grad, kjer z dotikom pal\xc4\x8dke spremeni vrana nazaj v svoja starej\xc5\xa1a brata. \xc4\x86eprav sta bila brata nekoliko potrta, ker je kralj postal njun mlaj\xc5\xa1i brat, je na gradu zavladalo veselje.'